TONY Cetinski jučer je u Rovinju naletio autom na 62-godišnjeg muškarca koji je smrtno stradao. Nesreća se dogodila u Pustoj ulici, a još uvijek nije poznato je li smrt posljedica prometne nesreće ili nečeg drugog.





Rovinjskoj je policiji javljeno da je u Pustoj ulici automobil marke Mercedes, kojim je upravljao Tony Cetinski, pregazio 62-godišnjeg muškarca,

“Sudjelovao sam u nesretnom slučaju za koji nisam odgovoran. Siguran sam kako će policija to i potvrditi nakon očevida” rekao je nakon nesreće Tony Cetinski. Dodao je da je potresen i da mu je ovo jedan od najgorih dana u životu.

Neki mediji prenijeli su kako je rovinjska Pusta ulica “jednosmjerna i vrlo uska tako da je njome gotovo nemoguća brza vožnja”. Na ovoj snimci emisije Star in the car, nažalost, vidljivo je da je moguće.

Ludovao je pješačkom zonom

U toj emisiji gostovao je Tony Cetinski, video je objavljen 16. ožujka ove godine, napravljen za potrebe zabavne emisije, i temeljm njega ne može se implicirati da je jučerašnja nesreća posljedica brze vožnje.

Snimka vožnje kroz Pustu ulicu na video je od 10. minute i 30. sekunde:

Prometni stručnjak Željko Marušić tvrdi da bi taj video mogao opteretiti Cetinskog.

“Vozača koji pregazi osobu u gradskoj ulici, čak i ako je ležala na kolniku, ni u kojem slučaju ne može se amnestirati velike odgovornosti”, ističe Željko Marušić.

“Cetinski luduje rovinjskom Pustom ulicom koja nema nogostupa i tipična je pješačka zona. Ta snimka teško ga kompromitira. Policija je propustila pravodobno registrirati kompromitirajuću YouTube snimku, kazneno prijaviti Cetinskog imu oduzeti prometnu dozvolu, zbog brutalnog ugrožavanja prometne sigurnosti,” kaže Marušić.

Ni novinarka Sabina Sidro, urednica i voditeljica emisije Star in the car, nije se iskazala promovirajući lodost koja ugrožava druge kao nešto poželjno.

Ograničenje brzine u ulici

Policija je objavila detalje nesreće, Cetinski je na alkotestu bio negativan.

“U nesreći koja se dogodila 3.studenoga oko 14,00 sati u Pustoj ulici u Rovinju smrtno je stradao 62- godišnji muškarac. Policijski službenici zajedno s nadležnim državnim odvjetnikom na mjestu događaja obavili su očevid i utvrdili da se nesreća dogodila kada je 48-godišnjak upravljao osobnim automobilom Mercedes pulske registarske oznake kolnikom Puste ulice te dolaskom u oštar nepregledan zavoj automobilom pregazio 62-godišnjeg muškarca.

Tijelo preminulog prevezeno je na Odjel patologije Opće bolnice Pula gdje će po nalogu državnog odvjetnika biti obavljena obdukcija kako bi se utvrdio uzrok smrti”, objavili su iz policije.

Megy M. /foto:screenhot